Samsung lover endnu hurtigere opdateringer til Galaxy-enheder

En rekordhurtig udrulning af One UI 5 (Android 13), får Samsung til at love endnu hurtigere opdateringer i fremtiden.

Allerede et par måneder efter den officielle lancering af Android 13, var Samsung klar med One UI 5 til Galaxy S22-serien. Kort efter begyndte opdateringen at lande på tidligere topmodeller, herunder Galaxy S21 og Galaxy S20.

Læs mere om One UI 5 her, samt hvornår de forskellige Galaxy-enheder opdateres:
Samsung er startet på udrulningen af One UI 5

Samsung har altså været rekordhurtigt ude med One UI 5 og lover nu endnu hurtigere opdateringer i fremtiden, samt et stærkere samarbejde med Google.

“Sammenlignet med den tidligere opdatering reducerede denne opdatering drastisk tidsintervallet fra One UI-implementering til lancering. Det afspejler formålet med at levere den nyeste mobiloplevelse til så mange Galaxy-brugere rundt om i verden, så hurtigt som muligt.” Lyder det på Samsung Newsroom (Korea).

Dette gør Samsung til en af de Android-producenter, der er hurtigst til at opdatere deres telefoner. Google ligger selvfølgelig stadig i spidsen med Pixel-telefonerne, med den helt rene Android-software.

Læs også: Nu kan PlayStation VR2 forudbestilles

Samsung lover endnu hurtigere opdateringer til Galaxy-enheder